பள்ளிக் கொடுமைப்படுத்துதல்

பள்ளி கொடுமைப்படுத்துதல் (School bullying) அல்லது பள்ளி ஒடுக்குதல் என்பது பள்ளிச் சூழலுக்கு வெளியே மாணவர்களைக் கொடுமைப்படுத்துதல் போன்றது, பாதிக்கப்பட்ட மாணவரை விட உடல் அல்லது சமூக காரணிகள் அதிகம் கொண்ட ஒன்று அல்லது அதற்கு மேற்பட்ட மாணவர்கள் பிறரைத் தாக்குவதனைக் குறிக்கிறது. கொடுமைப்படுத்துதல் வாய்மொழியாகவோ அல்லது உடல் ரீதியாகவோ நடைபெறலாம். உடல், உணர்ச்சி மற்றும்/அல்லது வாய்மொழி ரீதியாகவோ ஒடுக்குமுறை நடைபெறலாம்.

பள்ளி வன்முறை பரவலாக பல நாடுகளில் தாக்கத்தை ஏற்படுத்துகின்றன. ஆனால் பல கல்வித் தலைவர்கள் தங்களது செயல்பாடுகள் மூலமாக பள்ளிக் கொடுமைப்படுத்துதலைக் குறைப்பதில் வெற்றி கண்டுள்ளனர்.பள்ளிக் கொடுமைப்படுத்துதலைக் குறைக்க அல்லது தடுக்கப் பயன்படுத்தப்படும் சில உத்திகளில் மாணவர்களை கொடுமைப்படுத்துதல் குறித்தான விழிப்புணர்வை ஏற்படுத்துதல், வகுப்பறையில் பதிவு செய்யும் சாதனங்களை வைத்தல், பாதுகாப்பு தொழில்நுட்பத்தைப் பயன்படுத்துதல் மற்றும் பள்ளி பாதுகாப்பு அதிகாரிகளை பணியமர்த்துதல் ஆகியவை அடங்கும். இருப்பினும், கொடுமைப்படுத்துதலுக்கு பள்ளிகள் எவ்வாறு எதிர்வினையாற்றுகிறது என்பது பரவலாக வேறுபடுகிறது. பள்ளி கொடுமைப்படுத்துதலால் பாதிக்கப்பட்டவர்கள் மீதான விளைவுகளில் மனச்சோர்வு, பதட்டம், கோபம், மன அழுத்தம், உதவியின்மை மற்றும் பள்ளி செயல்திறன் குறைதல் ஆகியவை அடங்கும் 

 அளவுகோல்கள் 
கொடுமைப்படுத்துதல் என்பது ஆக்கிரமிப்பு நடத்தையின் ஒரு துணைப்பிரிவாகும், இது விரோத மனப்பான்மை, மாணவர்களின் ஆற்றல் சமநிலையின்மை மற்றும் காலம் ஆகியவற்றினால் வகைப்படுத்தப்படுகிறது.Olweus, D. (1999). The nature of school bullying: A cross-national perspective. In P. K. Smith, J. Junger-Taqs, D. Olweus, R. Catalano, & P. Slee (Eds.), The nature of school bullying: A cross-national perspective (pp. 7–27). New York: Plenum.  அன்றாடம் நடைபெறும் மாணவர்-மாணவர் மோதல்கள் மாணவர்களின் அதிகார சமநிலையின்மையுடன் தொடர்புடையவை அல்ல.சாதாரண மோதல்களைப் போல் அல்லாது, பள்ளிக் கொடுமைப்படுத்துதல் என்பவை பாதிக்கப்பட்ட மாணவர்களை கடுமையாகப் பாதிக்கலாம்.

 அதிகார ஏற்றத்தாழ்வு 
கொடுமைப்படுத்துதல் என்பது அதிகார சமநிலையின்மையை உள்ளடக்கியதாகும். அளவு, பாலினம், வயது, சகாக்களின் கூட்டு மற்றும்/அல்லது பிற மாணவர்களின் உதவி போன்ற காரணங்களால் ஒரு கொடுமைப்படுத்துபவர் மற்றொரு மாணவர் மீது அதிகாரம் செலுத்துகிறார்.

 எச்சரிக்கை அடையாளங்கள் 
ஒரு குழந்தை கொடுமைப்படுத்தப்படுவதைக் குறிக்கும் அறிகுறிகள் பின்வருமாறு:

 விவரிக்க முடியாத காயங்கள்,
 கவலை மற்றும் அதிர்ச்சிக்குப் பிறகான மன அழுத்தப் பாதிப்பு அறிகுறிகள்,
 இழந்த அல்லது கிழிந்த ஆடை,
 உணவுப் பழக்கத்தில் மாற்றங்கள்,
 மதிப்பெண்கள் குறைவது,
 தொடர்ந்து பள்ளி வர இயலாமை, ,
 தற்கொலை எண்ணங்கள், மற்றும்
 அதிகமாக மன்னிப்பு கேட்கும் தன்மை உடையவராக மாறுதல்.

 சான்றுகள் 

பகுப்பு:பள்ளிக் கலைச்சொல்லியல்